24. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 239 της 14/22 Ιουν. 1984 (ΦΕΚ Α΄ 95) Βελτίωση του θεσμού της ελεύθερης επιλογής ιατρού και ρύθμιση άλλων θεμάτων υγειονομικής προστασίας στους ασφαλισμένους του Οίκου Ναύτη. Έχοντας υπόψη: 1.Τις διατάξεις του άρθρ. 5 του Νόμ. 6002/34 «περί προστασίας των ανέργων εργατών θαλάσσης και των οικογενειών αυτών» (ΦΕΚ 37/1934 Α΄) όπως αντικαταστάθηκε με το άρθρ. 5 του Νόμ. 318/1976 (ΦΕΚ 111/1976 Α΄). 19.Θ.γ.22-24 Oίκος Ναύτου 2.Την 3888/9/22.3.1984 γνωμοδότηση του Διοικητικού Συμβουλίου Οίκου Ναύτη (ΔΣ/ΟΝ). 3.Την 245/17.4.1984 γνωμοδότηση του Συμβουλίου Εμπορικού Ναυτικού (ΣΕΝ). 4.Τη 268/1984/2.5.84 γνωμοδότηση του Συμβουλίου της Επικρατείας (ΣτΕ), με πρόταση του Υπουργού Εμπορικής Ναυτιλίας, αποφασίζουμε: Άρθρ.1.-1.Οι ασφαλισμένοι του Οίκου Ναύτη (Ο.Ν.) έχουν δικαίωμα ελεύθερης επιλογής του ιατρού της προτίμησής τους. 2.Για την ανετότερη εξυπηρέτηση των ασφαλισμένων του, ο Ο.Ν. μπορεί να συμβάλλεται με ιατρούς που αποδέχονται να εξετάζουν τους ασφαλισμένους σύμφωνα με τις αμοιβές που προβλέπονται από το εκάστοτε ισχύον Κρατικό Τιμολόγιο για την περίθαλψη των υπαλλήλων του Δημοσίου. Η αμοιβή των ιατρών αυτών καταβάλλεται από τον Ο.Ν. μετά την εκ μέρους τους προσκόμιση συγκεντρωτικής κατάστασης εξετάσεων ή θεραπειών των ασφαλισμένων του Ο.Ν. και των πρωτοτύπων εντολών υγειονομικής περίθαλψης. 3.Δικαίωμα χορήγησης ιατρικών υπηρεσιών και συνταγογραφίας στα βιβλιάρια υγείας ή συνταγολόγια έχουν οι μόνιμοι, έμμισθοι και συμβεβλημένοι ιατροί του Ο.Ν., οι αγροτικοί ιατροί, καθώς επίσης και οι ιατροί των υγειονομικών μονάδων που εποπτεύονται από το Υπουργείο Υγείας και Πρόνοιας, εφόσον εξετάζουν τους ασφαλισμένους του Ο.Ν. κατά τη διάρκεια της εργασίας τους σ’ αυτές. «Δικαίωμα αναγραφής στα συνταγολόγια Οίκου Ναύτη (Ο.Ν.), φαρμάκων, εργαστηριακών εξετάσεων, ιατρικών πράξεων και λοιπών παροχών έχουν και οι ιδιώτες γιατροί που επιλέγονται από τους ασφαλισμένους του Οίκου Ναύτη (Ο.Ν.) ελεύθερα και δεν έχουν συμβληθεί με τον Οίκο Ναύτη». Η παρ. 3 συμπληρώθηκε ως άνω με το μέσα στα « » εδάφιο από την παρ. 1 άρθρ. 1 Π.Δ. 92/23 Φεβρ.-7 Μαρτ. 1988 (ΦΕΚ Α΄ 42), κατωτ. αριθ. 28. 4.«Η διαδικασία θεωρήσεως και εκτελέσεως των αναγραφομένων στα συνταγολόγια ΟΙΚΟΥ ΝΑ ΥΤΗ (Ο.Ν.) συνταγών και παροχών γενικώς της παρ. 3 του παρόντος άρθρου, καθορίζεται με αποφάσεις του Διοικητικού Συμβουλίου του Οίκου Ναύτη (Ο.Ν.) που εγκρίνονται από τον Υπουργό Εμπορικής Ναυτιλίας». Η παρ. 4 προστέθηκε από την παρ. 2 άρθρ. 1 Π.Δ. 92/23 Φεβρ.-7 Μαρτ. 1988 (ΦΕΚ Α΄ 42), κατωτ. αριθ. 28. Άρθρ.2.-1.Οι ασφαλισμένοι του Ο.Ν. μπορούν να επιλέγουν ιατρό της προτίμησής τους που δεν δέχθηκε να συμβληθεί κατά τα ανωτέρω οριζόμενα με τον Ο.Ν. Στην περίπτωση αυτή πληρώνουν οι ίδιοι τον ιατρό της προτίμησής τους και μπορούν να αναζητούν από το Ο.Ν. το ποσό που καθορίζεται από το Κρατικό Τιμολόγιο. Για την αναζήτηση του πιο πάνω ποσού οι ασφαλισμένοι   προσκομίζουν   στον   Ο.Ν.  δελτίο (Αντί για τη σελ. 628,15(β) Σελ. 628,15(γ) Τεύχος Ι-ΙΟ-2 Σελ. 107 παροχής υπηρεσιών του ιατρού, που τους εξέτασε, στο οποίο αναγράφεται εκτός των άλλων, η πάθηση του ασθενούς και η ώρα και ο τόπος της εξέτασής τους. 2.(Καταργήθηκε από την παρ. Ι άρθρ. 2 Π.Δ. 92/ 23 Φεβρ.-7 Μαρτ. 1988 (ΦΕΚ Α΄ 42), κατωτ. αριθ. 28). Ο θεσμός της ελεύθερης επιλογής ιατρού όπως ορίζεται στο Π.Δ/γμα, δεν καλύπτει τους εργαστηριακούς ιατρούς (μικροβιολόγους, ακτινολόγους, βιοχημικούς, παθολογοανατόμους, ακτινοθεραπευτές), τους οδοντιάτρους και τις ειδικότητες των παραϊατρικών επαγγελμάτων. Για την αντιμετώπιση των περιστατικών που ανήκουν στις πιο πάνω ειδικότητες, ο Ο.Ν. χρησιμοποιεί το υγειονομικό του προσωπικό και τα εργαστήρια που διαθέτει. Εάν το πιο πάνω προσωπικό και τα εργαστήρια γενικά του Ο.Ν. δεν επαρκούν για την κάλυψη τέτοιων περιστατικών, ο Ο.Ν. μπορεί να συμβάλλεται με σύμβαση μίσθωσης έργου κατά τα οριζόμενα στην παρ. 4 του άρθρ. 21 του Νόμ. 1400/83, «Τροποποίηση και συμπλήρωση υπαλληλικών διατάξεων» (ΦΕΚ 156 Α΄/83). α.«Οι παροχές οι προβλεπόμενες από την παράγραφο αυτή καταχωρούνται στα συνταγολόγια των δικαιούχων και θεωρούνται υποχρεωτικά, πριν από την εκτέλεσή τους, κατά τα οριζόμενα από την παρ. 2 του άρθρ. 1 του παρόντος». β.«Ειδικά για ασφαλισμένους που διαμένουν στην Επαρχία, εφ’ όσον η εξυπηρέτησή τους, δεν είναι δυνατή από έμμισθους του ΟΙΚΟΥ ΝΑ ΥΤΗ (Ο.Ν.) εργαστηριακούς γιατρούς-οδοντιάτρους-ειδικότητας παραϊατρικών επαγγελμάτων ή συμβεβλημένους με αυτόν, μπορούν να εξυπηρετούνται κατά τις διατάξεις της παρ. 1 του άρθρ. 2 του Π.Δ. 239/84. Οι περιπτ. α και β προστέθηκαν από την παρ. 2 άρθρ. 2 Π.Δ. 92/23 Φεβρ.-7 Μαρτ. 1988 (ΦΕΚ Α΄ 42), κατωτ. αριθ. 28. 4.«Το Διοικητικό Συμβούλιο του ΟΙΚΟΥ ΝΑ ΥΤΗ (ΔΣ/ΟΝ) για την υλοποίηση του θεσμού της ελεύθερης επιλογής γιατρού, όπως καθορίζεται στο παρόν Προεδρικό Διάταγμα, μπορεί να εφαρμόζει ή να λαμβάνει οποιοδήποτε μέτρο, προβλεπομένου και του μέτρου της συμβατικής καθιερώσεως ανωτάτου συνολικού ποσού μηνιαίας Σελ. 628,16(γ) Τεύχος Ι-10-2 Σελ. 108 Oίκος Ναύτου 19.Θ.γ.24 αμοιβής στους συμβαλλόμενους με αυτόν γιατρούς, με αμοιβή κατά περίπτωση και πράξη. Ανάλογα μέτρα μπορεί να εφαρμόζει ο ΟΙΚΟΣ ΝΑ ΥΤΗ και στους συμβαλλόμενους με αυτόν, για την παροχή παραϊατρικών υπηρεσιών, ειδικούς». Η παρ. 4 αντικαταστάθηκε ως άνω από την παρ. 3 άρθρ. 2 Π.Δ. 92/23 Φεβρ.-7 Μαρτ. 1988 (ΦΕΚ Α΄ 4), κατωτ. αριθ. 28. Άρθρ.3.-1.Ο Οίκος Ναύτη παρέχει υγειονομική προστασία στους σπουδαστές του Κέντρου Επιμορφώσεως Στελεχών Εμπορικού Ναυτικού (ΚΕΣΕΝ) και της Δημοσίας Σχολής Μετεκπαιδεύσεως Αξιωματικών Εμπορικού Ναυτικού (ΔΣΜΑΕΝ) ως και στα μέλη των οικογενειών τους, κατά τη διάρκεια της φοίτησής τους στις Σχολές αυτές. 2.Ο χρόνος της φοίτησής τους στο ΚΕΣΕΝ και ΔΣΜΑΕΝ λογίζεται ως χρόνος πραγματικής ναυτικής υπηρεσίας και λαμβάνεται υπόψη για την παροχή προστασίας από τον Ο.Ν. σύμφωνα με τις προϋποθέσεις που ορίζονται από το άρθρ. 3 του Π.Δ. 894/81. Άρθρ.4.-Οι ηλεκτρολόγοι Εμπορικού Ναυτικού, εφόσον είναι κάτοχοι αδείας Γ΄ ειδικότητας που χορηγείται από το Υπουργείο Εθνικής Οικονομίας και τα μέλη των οικογενειών τους, νοσηλεύονται στη Βα θέση, μετακινούμενοι δε για νοσηλεία δικαιούνται στα διάφορα μεταφορικά μέσα εισιτηρίου Β΄ θέσης. Άρθρ.5.-Από της ισχύος του παρόντος καταργείται το Π.Δ. 176/1983 «Καθιέρωση του θεσμού της ελεύθερης επιλογής ιατρού από τους ασφαλισμένους του Οίκου Ναύτη» (ΦΕΚ 69-Α/1983). Η ισχύς του παρόντος αρχίζει μετά δύο μήνες από τη δημοσίευσή του στην Εφημερίδα της Κυβερνήσεως.